મીટૂ મૂવમેન્ટથી મહિલાઓને શારીરિક શોષણની વિરુદ્ધ અવાજ ઉઠાવવાની હિંમત મળી છે. હવે વધુ એક ફિલ્મી હસ્તીએ તેના કડવા અનુભવો જણાવ્યા છે. ફિલ્મમેકર સાંઈ પરાંજપેએ જણાવ્યું હતું કે, તેઓ ટીનેજર હતા ત્યારે એક વખત પૂણેમાં સાઇકલ પર જતી વખતે એક રોડસાઇડ રોમિયોએ તેમની છેડતી કરી હતી. એ સમયે તેઓ એ રોમિયોને ધસડીને પોલીસ સ્ટેશન લઈ ગયા હતા. મીટૂ મૂવમેન્ટ વિશે પરાંજપેએ કહ્યું હતું કે, ‘અનેક મહિલાઓ હવસખોરોનો પર્દાફાશ કરવા માટે આગળ આવી રહી છે. એ ખૂબ જ સારી બાબત છે, પરંતુ એ માત્ર ક્ષણિક ઊભરા જેવું ન હોવું જોઈએ. આ મૂવમેન્ટની ગતિ અને શક્તિ જળવાઈ રહેવી જોઈએ.